Bude reč o svinstve.
Viete, snažili sa nás naučiť,
aby sme si odvykli od tej šetrnosti,
ktorú sme si osvojili počas veľkej hospodárskej krízy a druhej svetovej vojny.
Po vojne sme potrebovali presmerovať obrovskú výrobnú kapacitu
na vyrábanie produktov v časoch mierových.
Časopis Life pomohol týmto snahám tak,
že ohlásil nástup vecí na jedno použitie,
ktoré mali oslobodiť gazdinky od úmorného umývania riadov.
Poznámka pre osloboditeľov:
plastové výrobky na jedno použitie zaberajú miesto a nie sú rozložiteľné.
Len my ľudia vyrábame odpad, ktorý príroda nedokáže stráviť.
Zároveň sa plasty len ťažko recyklujú.
Jeden učiteľ mi povedal ako vyjadriť tých menej než 5 percent
plastu, ktorý sme dokázali z prúdu nášho odpadu zachytiť.
Je to nula celá prd.
Také percento recyklujeme.
Veľmi to súvisí s bodom topenia.
Plast sa pri opakovanom roztavení neočistí ako sklo alebo kov.
Roztápa sa pod bodom varu vody
a neoddelí sa od mastných nečistôt,
ktoré nasáva ako špongia.
Polovica zo 100 miliárd termoplastových peletov, ktoré každoročne vznikajú
recykláciou sa znova zmení na rýchly odpad.
Veľká, nezvládnuteľná časť odpadu
popláva riekami do mora.
Takto sa to nahromadilo v Biona Creek neďaleko letiska v Los Angeles.
A tu je haraburdie nahromadené pri Kalifornskej štátnej univerzite v Long Beach
a závod na odsolenie vody, v ktorom sme boli včera.
Napriek zálohovacím poplatkom,
väčšinu odpadu, ktorý končí v moriach tvoria plastové fľaše.
V Spojených štátoch ich použijeme dva milióny každých päť minút,
tu je ilustrácia od Chrisa Jordana, ktorý tiež hovoril na TEDe,
a ktorý majstrovsky dokumentuje masovú spotrebu a detailne ju približuje.
Tu je skládka fliaš na vzdialenom ostrove
pri pobreží Kalifornského polostrova.
Isla San Roque je neobývaná vtáčia kolónia
pri málo obývanej strednej časti pobrežia tohto polostrova.
Všimnite si, že fľaše na obrázku majú vrchnáčiky.
Fľaše vyrobené z polyetylén tereftalátu, čiže PET,
sa vo vode potopia a nedostanú sa tak ďaleko od civilizácie.
Vrchnáčiky sa vyrábajú v oddelených továrňach
z iného druhu plastu, polypropylénu.
Vo vode plávajú,
ale nanešťastie sa na ne nevzťahujú predpisy na recykláciu fliaš.
Sledujme cestu miliónov vrchnáčikov,
ktoré sa do mora dostanú samotné.
Tie z Japonska smerujú po roku rovno cez Tichý oceán,
zatiaľ čo naše zachytí Kalifornský prúd
a smerujú najprv južne, do oblasti Cabo San Lucas.
Po desiatich rokoch sa mnohé z japonských vrchnáčikov
ocitnú v oblasti, ktorú voláme Východná škvrna odpadu,
naše zatiaľ znečisťujú Filipíny.
Po dvadsiatich rokoch sa odpadky dostanú do akumulačnej zóny
v Severopacifickom víre.
Zhodou okolností tu lovia milióny albatrosov,
ktoré hniezdia na atoloch Kure a Midway
v Národnej rezervácii severozápadných Havajských ostrovov.
Pozbierajú čokoľvek, čo sa im podarí nájsť,
a znova to vyvrátia pre svoje mláďatá.
Štvormesačné mláďa albatrosa laysanského
zomrelo s týmto v žalúdku.
Státisíce týchto mláďat veľkých ako dospelá hus zomiera
so žalúdkom plným vrchnákov od fliaš a iného odpadu
ako sú napríklad zapaľovače...
Väčšinou sú to vrchnáčiky.
Ich rodičia mylne považujú vrchnáčiky za potravu
pohybujúcu sa na morskej hladine.
Poistné krúžky z vrchnáčikov
tiež nie sú pre vodné zvieratá bez následkov.
Toto je Mae West,
ešte stále žije u pracovníka zoologickej záhrady v New Orleanse.
Chcel som zistiť, akú účasť na tomto probléme má moje rodné mesto, Long Beach,
takže na "Deň za čisté pobrežie 2005"
som šiel na polostrov Long Beach, na východnom konci našej dlhej pláže.
Vyčistili sme zobrazený úsek pláže.
Ponúkol som za vrchnáčiky 5 centov za kus.
Veľa ľudí sa zapojilo.
Zozbierali týchto 1100 vrchnákov.
Myslel som si, že miniem okolo 20 dolárov.
V ten deň som ich tam nechal skoro 60.
Roztriedil som vrchnáky podľa farby
a vystavil som ich na najbližšom Dni Zeme
v Morskom akváriu Cabrillo v San Pedre.
Guvernér Schwarzenegger a jeho žena Maria sa zastavili na kus reči o výstave.
Napriek môjmu zženštilému klobúčiku uhačkovanému z plastových tašiek
mi podali ruku.
Ukázal som jemu aj Marii vylovenú vzorku živočíšneho planktónu
z víru severne od Havaja,
v ktorej bolo viac plastu než planktónu.
Takto vyzerá vzorka z tej plastovej polievky, ktorá sa stala z našich oceánov.
Vlečnú sieť sme ťahali po hladine obsahujúcej planktón asi míľu
a toto sú vzorky, ktoré sme dostali.
Tu je ďalšia.
Keď more vyplaví odpad na pobrežie Havaja,
vyzerá to takto.
Táto konrétna pláž sa volá Kailua Beach,
náš prezident s rodinou tu dovolenkovali než sa presťahovali do Washingtonu.
Ako teda analyzujeme vzorky ako je táto,
ktoré obsahujú viac plastu než planktónu?
Roztriedime kúsky plastu podľa veľkosti
od piatich milimetrov po jednu tretinu milimetra.
Malé úlomky plastu v sebe koncentrujú ťažko odbúrateľné organické nečistoty
až do hodnoty miliónkrát vyššej než má okolitá voda.
Chceli sme vedieť, či bežné druhy hlbokomorských rýb,
ktoré sú na spodku potravného reťazca,
požierajú tieto jedovaté pilulky.
Vykonali sme stovky pitiev
a viac ako tretina rýb mala v žalúdku jedovaté úlomky plastu.
Držiteľka rekordu bola dlhá len 6,5cm
a v jej drobnom žalúdku sme našli 84 týchto úlomkov.
Môžete si kúpiť organické výrobky s osvedčením.
Ale žiadny obchodník s rybami na svete
vám nepredá organické ryby, ktoré boli vylovené z mora.
Toto je dedičstvo, ktoré zanecháme budúcim generáciám.
Spoločnosť používajúca produkty na jedno použitie sa nedá obmedziť,
tento trend prenikol do celého sveta.
Nemôžeme jednoducho uložiť a udržiavať alebo recyklovať všetky naše veci.
Musíme ich zahadzovať.
Trh pre nás dokáže urobiť veľa,
ale nedokáže opraviť prirodzený systém oceánu, ktorý sme zničili.
Už ani pánboh
nepozbiera všetok ten plast a nedá oceány späť doporiadku.
Video: Hladina stúpa,
množstvo balenia sa zväčšuje,
systém života založený na odhadzovaní prekvitá
a je to vidno na oceánoch.
Spravodajca: Moore nedáva žiadnu nádej, že by sme to niekedy mohli vyčistiť.
Vyryžovať z oceánu všetok plast
by bolo nad rozpočet každej krajiny
a ktovie koľko morských tvorov by pri tom zahynulo.
Riešením je podľa Moora zastaviť plast hneď pri zdroji.
Zastaviť ho na súši skôr než skončí v oceáne.
Vo svete zabalenom v plaste však
nevidí veľkú nádej ani pre toto riešenie.
Brian Rooney pre program Nightline,
Long Beach, Kalifornia.
Charles Moore: Ďakujem.